25 ár frá snjóflóðinu mannskæða í Súðavík Í dag eru rétt 25 ár frá því að eitt mannskæðasta snjóflóð Íslandssögunnar féll á þorpið í Súðavík . Fjórtán manns létust . Flóðið féll á 18 íbúðarhús og 7 eignir sem hýstu stofnanir og fyrirtæki . Talið er að um 65 manns hafi verið með fasta búsetu í íbúðarhúsunum á áfallasvæðinu og 62 þeirra hafi verið heima . Mikið óveður var þá á Vestfjörðum og landleiðin til Ísafjarðar var lokuð . Björgunarlið , læknar , lögrelgumenn og sjáfboðaliðar voru fluttir sjóleiðina til Súðavíkur . Á fjórða hundrað björgunarsveitarmanna af Vestfjörðum og björgunarmenn úr 10 sveitum á SV horni landsins tóku þátt í aðgerðum í Súðavík . Snjóflóðið kom úr fjallinu ofan byggðarinnar , Súðavíkurfjalli . Talið er að 60.000 til 80.000 tonn af snjó hafi runnið niður hlíðina á 150 km. hraða ( í 100 metra hæð y / s ) , en á 65 km. hraða þegar það skall efstu húsunum . Talið er að flóðið hafi verið 400 metrar að breidd . Ákveðið var að færa byggina á öruggt svæði og reist nýtt þorp innar í firðinum . Átta hús voru flutt úr gömlu byggðinni í þá nýju og þar reist að auki 51 nýtt hús . Í eldri byggðinni stóðu eftir 51 hús sem hafa verið nýtt á þeim tíma árs sem heimilt er að vera í þeim . Opið verður í Súðavíkurkirkju til bænahalds eða kyrrðarstundar milli 16:00 og 20:00 í dag .